**Velkommen** - Formanden (Regin) byder velkommen. Formanden foreslår en dirigent.

**a. Dirigent** - Dirigenten (Jens) konstaterer, om grupperådsmødet er lovlig varslet og indkaldt.

**a. Referent** – Dirigent (Jens) foreslår en referent (Amanda)

**b. Beretning 2018**

Formand (Regin)

Jeg vil i denne formandsberetning primært fokusere på bestyrelsens arbejde i løbet af det forgangne år.

Sidste år var vi i den situation, at både den tidligere kasserer og formand ønskede at trække sig fra bestyrelsesarbejdet. Der blev uden større succes forsøgt at finde en ny formand både forud for og under sidste års grupperådsmøde.

Resultatet blev en ”forud aftalt nødplan”, hvor jeg afgik som kasserer og i stedet tiltrådte, som formand, men kun for en 1-årige periode. De øvrige bestyrelsesposter blev besat uden større sværdslag og Jens overtog kasserertjansen.

Dette har betydet, at vi igennem det sidst år har haft en funktionsdygtig og engageret bestyrelse i 1. Galten Gruppe, som i løbet af året har afholdt 8 bestyrelsesmøde, hvor aktiviteten, planlægningen og udviklingen i gruppen løbende er blevet fulgt.

Aktivitetsdelen har primært foregået som en afrapportering fra de enkelte grene, mens planlægningsdelen har været et spørgsmål om støtte til aktiviteter, som ikke er direkte spejderaktiviteter. Eksempelvis løbende vedligeholdelse af grunden, salg af lodsedler og juletræer, deltagelse ved byfest og andre arrangementer. Bestyrelsen har i sidste forår måtte konstatere, at der efterhånden blev trukket for store veksler på vores ledere i forhold til ”ikke-egentlige aktiviteter”, hvilket har medført en beslutning om at prioritere vores deltagelse i ”Byens arrangementer”. Endvidere var bestyrelsen også med ind over beslutningen om, i en periode, at sætte vores ”familiespejd” på pause, idet at vores bærende lederkræfter på dette område (Chris og Helene) var hængt godt op private- og arbejdsmæssige forhold.

På udviklingsområdet så har bestyrelsen og lederne ikke haft overskud til at arbejde med selve gruppeudviklingen, hvilket blandt andet betyder at der ikke ligger en langsigtet udviklingsplan. Jeg kan dog berette om en positiv udvikling, hvor en stor del af vores klanspejdere bliver stadig mere aktive i form af såvel vores egen ledelsesvirke og bestyrelsesarbejde, som i forbindelse med planlægning og gennemførelsen af både gruppens juletur og af et af korpsets plankurser. GODT GÅET!

Hvor står bestyrelsen, så henne nu. Vores har haft en forholdsvis velfungerende bestyrelse, hvor alle byder ind med det de kan – og MANGE TAK for den indsats. Vores ”almindelige møder” gennemføres efter en fast mødestruktur. Jens har styr på vores økonomiske forhold, og han har allerede givet tilsagn om at forsætte med denne tjans.

Vi har igen i år en situation, hvor vi har afgang af nogle bestyrelsesmedlemmer i forbindelse med, at deres børn bliver mindre aktive i gruppen, men vi har heldigvis også har fået forvarsel om en, som vil træde ind i stedet for.

At være forældrerepræsentant betyder først og fremmest at sørge for, at DDS´s værdigrundlag i spejderarbejdet overholdes. Det er faktisk det arbejde der pt. er i en bestyrelsespost. Der kræves derfor ingen specielle kundskaber eller kompetencer – kun en interesse i, at jeres børns spejdergruppe fungerer til alles bedste.

Gruppeleder (Susanne)

Vi har i år været til divisionsturnering med de store spejdere. Der har været sommerlejr for mikro’er og mini’er i Forlev Spejdercenter og de andre var på kanotur ved Skjern Å. Årets juletur var en stor succes – tema’et i år var Mafia Jul.

Mange af lederne i gruppen er klan-spejdere og vi vil meget gerne have flere ledere i gruppen.

Tak til alle familierne for Jeres støtte og opbakning ved sommerfest og oprykning og selvfølgelig tak for lån af Jeres skønne børn!

Greneledere (Signe - samler input og fremlægger) giver en kort beskrivelse fra årets aktiviteter.

Mikro

Efter sommer ferien har vi sagt farvel til 10 mikro der skulle rykke op til mini og det går rigtig godt nu for vi skulle lige finde ud af det for Rikke er på deltid pga lille malte vi har Cecilie som assistent

Nede på grunden har vi taget et nyt mærkerne der hedder hule bygger og vi har været på opdagelse nede i skoven. Oppe i barakken har vi tage mærkerne være en god kammerat. Juleturen var mikro med på hvor vi kom rundt i 1920’erne og blev sendt ud i på poster og vi var på natløb/aftenløb der er kommet mærker fra turen hvis i mangler Så sig til så kan i få et. Sommerlejr 2018 var i pinsen forlev spejdercenter ved Skanderborg det er et godt sted tema på sommerlejr var : Pippi Langstrømpe

Det næste halvår skal vi have uniform tjeck og klar dig selv mærke og efter sommertid starter er vi på grunden nede i skoven og der skal vi have taget natur mærke.

Mini

Thea og Niels har haft Minierne her i år. Minierne har taget mærker som fx kniv og klar dig selv samt påbegyndt mærket bål ellers har vi hygget, leget og lavet lidt mad. Vi skal gøre bål færdig og tage mærkerne førstehjælp, hulebygger og telt. De store arrangementer er vores grønkålsmøde og juleafslutning vores kommende store arrangementer er fastelavn og sommer afslutning.

Junior

Pt 15 fantastiske dejlige junior spejder der i alt slags vejre mødes på Grunden tirsdag aften.

Efter oprydningen i sommers er der dannet 2 patruljer. Kongeørn og Jagtfalk

Vi arbejdet har med klassiske spejdere færdigheder som, patrulje, kniv, økse, save, bål, madlavningen, kort, kompas, kommunikation, pionering, førstehjælp, samarbejde, sammenhold .

Vi har været på ture - forårs overnatning, divi, kanotur, oprykning, juletur. Der har da også være plads til lidt hygge og leg.

Trop

Troppen har i år haft et lederskifte, og har nu Signe. I løbet af året jar de taget mærker som kommunikation og koder, samt BRO - balance, respekt og optimisme. Der er kun kun to tropsspejdere efter oprykningen, men grenen er stadig fortsat. Dette betyder, at troppen også har taget et par forløb med juniorne. Troppen har fået genopfrisket nogle af deres færdigheder. Samtidig har de fået øvet deres planlægningsevner ved at planlægge og afholde egne møder. Derudover har vi også tid til hygge og leg.

Klan

Klanen er fortsat med at planlægge juletur for at følge succeserne fra de forrige år. Vi har i år valgt at ændre lidt i planlægningsprocessen for at lette denne. Derfor har vi delt det op i udvalg, så vi ikke alle skal sidde og blive enige, men kan komme med forbedringer og spørgsmål til de store møder, hvor hvert udvalg fremlægger sit ”produkt”. Derudover har vi holdt oprykning og fået de nye taget godt med ind

Grupperådet stiller spørgsmål (Jens).

Grupperådet godkender beretning (Jens) .

**c. Regnskab 2018**

Kasserer (Jens) fremlagde regnskab for 2018.

Vi er nu i gang med at rydde op i medlemsservice og der kommer nogle opkrævninger i forbindelse med det. Der blev gjort opmærksom på at der er mulighed for at søge friplads til ens barn hvis man har behov for det.

Der blev stillet spørgsmål til kontingentets størrelse. En forældre kom med erfaringer til måder man kunne tjene penge til gruppen ved siden af (blomsterløg). Vores største mål med aktiviteter har været og er stadig mest at erhverve nye spejdere.

Grupperådet stiller spørgsmål (Jens).

Grupperådet godkender regnskabet (Jens).

**d. Indkommende forslag**

Formanden / forslagsstiller fremlægger forslag. (Ingen indkommende forslag)

**e. Væsentlige beslutninger**

**e.1. og e.2. Udviklingsplan 2019**

*Formand* (Regin) *og gruppeleder fremlægger forslag til udviklingsplan 2019.*

Deltagelse i WINGs 2020 (Signe fortæller om oplevelsen, Marianne fortæller om finansieringen)

Vi var med på WINGs i 2014 – spejderlejr i England ved Windsor Castle med ca. 8.500 spejdere fra hele verden - en stor oplevelse for dem der var med. Det gav de unge mennesker en god mulighed for at lære om spejderarbejde i andre lande og vi vil gerne give de spejdere vi har nu mulighed for at prøve det i 2020 – alle dem der er 12+. Det bliver ca. 20 spejdere fra vores gruppe til den tid der kvalificerer sig til det. Budgettet fra 2014 var 3.000 kr. per spejder, som holdt. Finansieringen var således: 1/3 tjente spejderne selv, 1/3 var forældrebetaling, og 1/3 var fra gruppen. Grupperådet besluttede sig at arbejde i mod at komme med i 2020.

**e.3. Budget og kontingent**

Kasserer (Jens) fremlægger forslag til kontingent og budget.

Spejdere (1200), senior (400), familiespejdere (400) og ledere (75). Ikke mulighed for passive medlemmer.

Kontingent betales ½-årligt og fremadrettet (Jens). 1. opkrævning kommer april 2019. 2. opkrævning efter sommerferie.

Der blev spurgt til muligheden for at ældre spejdere kan holde kontakt og tilknytning til gruppen – og hvilke kontingenter der vil gælde hertil. Bestyrelsen vil arbejde videre med dette.

Der blev snakket om at vi undersøger muligheden for at skifte bank eftersom Sparekassen Kronjylland er begyndt at opkræve et årligt gebyr på 1000 kr.

Grupperådet stiller spørgsmål og justerer eventuelt (Jens).

Grupperådet godkender kontingent og budget (Jens).

**f. Antal medlemmer i bestyrelsen** (Regin)

Formand foreslår det antal medlemmer, som passer til gruppens bestyrelse.

Gruppens bestyrelse skal bestå af mindst 6 personer (§ 14.5): formand, kasserer, en gruppeleder og mindst tre øvrige medlemmer.

Grupperådet tager stilling til, om I vil vælge suppleanter til bestyrelsen (Ingen) .

Grupperådet stiller spørgsmål og tager stilling til forslag om antal medlemmer (Jens).

**g. Valg til bestyrelsen**

Dirigenten (Jens) beder grupperådet om at sikre, at
• I har en kandidat til formand, kasserer og gruppeleder, som alle er mindst 18 år og som ikke er i nær familie med hinanden (§4.1) (Ja).

•  I har kandidater til alle øvrige poster i bestyrelsen (Ja).

•  Flertallet af bestyrelsens medlemmer er myndige (§ 3) (Ja).

•  Flertallet af bestyrelsens medlemmer ikke er i nær familie med hinanden (§4) (Ja).

Dirigenten (Jens) skal bede grupperådet tilstræbe at:
• Såvel forældre, unge og ledere bliver repræsenteret i bestyrelsen (§ 14.5). (Ja)

•  Højest 2/3 af bestyrelsen er af det ene køn. (Ja)

•  I tager aktivt stilling til 6-års princippet (§1 og §2). (Ja)

Dirigenten præsenterer kandidater til bestyrelsen.

Dirigenten beder grupperådet om at vælge en formand. (Marianne blev valgt)

Dirigenten beder grupperådet om at vælge en kasserer. (Jens forsætter)

Dirigenten beder grupperådet om at vælge øvrige forældre. (Rasmus og Dan forsætter + Amanda blev valgt ind)

Dirigenten beder grupperådet om at vælge unge (15 – 23 år). (Niels, Jens, Thea og Iben)

Dirigenten beder grupperådet om at vælge gruppeleder (Susanne forsætter) og øvrige ledere (Chris og Henrik forsætter + Signe blev valgt ind. Der undersøges om Rikke er interesseret eftersom at Signe rejser om nogle måneder) i bestyrelsen.

Valg af søkyndigt medlem (vælges ikke)

Dirigenten beder grupperådet om at vælge suppleanter, såfremt I har besluttet at have suppleanter til bestyrelsen. Forældre suppleanter (Nej)

Dirigenten konkluderer, om I har kandidater til alle pladser og om krav og principper er overholdt.

**h. Valg til Korpsrådet.**

Dirigenten beder grupperådet om at vælge to personer, som har stemmeret til Korpsrådet

(I skal tilstræbe at den ene person er 15 – 23 år) (Niels og Jens)

**i. Valg til Divisionsrådet**

Grupperådet skal vælge fem personer, som har stemmeret til Divisionsrådet – 24. april

(I skal tilstræbe, at der er to personer er 15 – 23 år) (Susanne, Thea, Niels, Henrik og Jørgen)

**j. Valg af revisor**

Grupperådet skal vælge en revisor og eventuelt en suppleant.

Revisor skal være myndig og må ikke være i nær familie med formand, kasserer eller gruppeleder.

Revisor - Anne Marie Christiansen

Revisor suppliant – Regin blev valgt

**k. Beretning fra større arrangementer**

Overtagelse af Sct. Hans arrangementet på Bytoften (Regin og Jørgen).

Mandag den 24. juni.

Hjælpere til henholdsvis planlægningen og arrangementet. Der er en meget udførlig vejledning til hele planlægning så det er lige til at gå til.

Sommerlejr 2019 – Thurøbund ved Svendborg – fælles for hele gruppen. Finder sted i uge 28. Det er endnu ikke besluttet om det bliver først eller sidst på ugen for mikro- og minierne. Der kommer mere info snarest.

**l. Eventuelt**

Grupperådet kan orientere hinanden om forskellige emner. Husk der kan ikke tages beslutninger under eventuelt.

Pædofili-sagen fra KFUM. (Regin) Vi har allerede for flere år siden drøftet:

1. Hvordan vi undgår sådan en sag (sikring af børneattester, tilstræber at vi altid er to ledere/voksne sammen med spejderne og allerhelst en af hvert køn).
2. Hvordan vi reagerer hvis sådan en situation eller andre større ulykker sker (formand, kasserer og gruppeleder tager ansvaret – og sikre at der handles i situationen og informeres til de rette). Der blev også gjort opmærksom på hvor godt det fungerer med korpsets vagttelefon i disse situationer.

Præsentation af hjemmesiden (Niels). 1galtengruppe.dk – her kan man log in på medlemsservice og ændrer i indstillinger omkring børnene op opdatere information om sundhed, osv. Jens holder nogle informationsaftener i den kommende tid hvor man kan få vejledning i brug af medlemsservice og login.

Update på familiespejdere – vi er klar igen! Det starter op fra midt april/maj og bliver med et nyt oplæg – der bliver lagt årsplan for hele året fra starten. 2. søndag i hver måned kl. 10-12.

Arbejdsdag på grunden den 30. marts kl. 0900 til 1200 (Regin).

Den nye formand sørger for, at den nye bestyrelse aftaler dato og sted for det første møde (14 MAR kl. 19).

Medlemsansvarlige sørger for at få navn, adresse, mail og telefonnummer på alle nye medlemmer af bestyrelsen.

Formand og referent aftaler forløb for renskrivning af referat og godkendelse.

Underskrevet referat sendes til Skanderborg Kommune, Banken og Divisionen.